איבון מוס-בכרך

איבון שה מוֹס-בָּכְּרַךּ (באנגלית: Ebon Che Moss-Bachrach; נולד ב-19 במרץ 1977) הוא שחקן אמריקאי. ידוע בעיקר בזכות דמותו של מנהל המסעדה ריצ'י גרמוביץ' בסדרת הדרמה הקומית "הדוב" (מאז 2022), עליו זכה פעמיים בפרס אמי לבידור בפריים טיים לסדרת הדרמה הטובה ביותר לשחקן המשנה הטוב ביותר בסדרה קומית, ואף קיבל שתי מועמדויות לפרס גלובוס הזהב לשחקן הטוב ביותר בסדרת קומדיה או סדרה מוזיקלית.

מוס-בכרך הופיע בתפקידים טלוויזיוניים בולטים בסדרות "בנות" (2014–2017) ו-"NOS4A2" (2019–2020), וכן בעונה הראשונה של "אנדור" ביקום מלחמת הכוכבים. ביקום הקולנועי של מארוול גילם את דמותו של דייוויד "מיקרו" ליברמן בעונה הראשונה של "המעניש", ובשנת 2025 גילם את דמותו של בן גרים/הדבר בסרט "ארבעת המופלאים: צעדים ראשונים".

 תחילת דרכו 
איבון מוס-בכרך נולד ב-19 במרץ 1977 ברובע סטטן איילנד שבעיר ניו יורק. הוריו הם רנה מוס ואריק בכרך, המנהלים בית ספר למוזיקה בספרינגפילד שבמסצ'וסטס. אביו נולד בגרמניה להורים יהודים-אמריקאים.

בשנת 1995 השלים מוס-בכרך את לימודיו התיכוניים בבית הספר התיכון האזורי אמהרסט. לאחר מכן החל ללמוד באוניברסיטת קולומביה, שם השלים לימודי תואר ראשון בספרות אנגלית בשנת 1999. תחילה התמקד בלימודי היסטוריה של ארצות הברית ומוזיקה, ובשנתו השלישית השתתף בתוכנית לימודים מעבר לים באליקנטה שבספרד.

בילדותו גילה עניין רב בתיאטרון ובקולנוע, ואהב קריאה. בין סופריו האהובים נמנים אייזק אסימוב ופירס אנתוני . בעת לימודיו התיכוניים הצטרף למקהלת בית הספר, שם גילה את חיבתו להופעות, ולימים יספר כי המוזיקה של אורנט קולמן הייתה זו שפיתחה את החוש הבימתי שלו. בשנתו הראשונה באוניברסיטת קולומביה נרשם לשיעור משחק מתוך סקרנות, וחיש מהר גילה חיבה לתיאטרון. בעקבות השיעור החל להתנסות בתחום זה, והיה לחניך בפסטיבל התיאטרון של ויליאמסטרון (Williamstown Theatre Festival). בהמשך למד משחק באופן מקצועי ובפרט טכניקת מייזנר .

 קריירה 
מוס-בכרך פרץ לתודעה הטלוויזיונית כשגילם את דמותו של דזי בסדרת הדרמה הקומית "בנות" של HBO. תחילה שיחק בתפקיד חוזר, ובהמשך הצטרף לקאסט הקבוע בשלוש עונותיה האחרונות של הסדרה. לאחר מכן גילם את דמותו של מיקרוצ'יפ בעונה הראשונה של "המעניש", במסגרת היקום הקולנועי של מארוול. הוא גם שיחק בסדרה אנדור שביקום "מלחמת הכוכבים". על תפקידו כריצ'י ג'רימוביץ' בסדרת הדרמה הקומית "הדוב" זכה פעמיים בפרס אמי לבידור בפריים טיים עבור שחקן המשנה הטוב ביותר פעמיים, בשנת 2023 וב-2024.

ביולי 2025 גילם את דמותו של הדבר בסרט "ארבעת המופלאים: צעדים ראשונים", והוא עתיד לשוב לגלם דמות זו גם בסרטים "הנוקמים: יום הדין" (2026) וב"הנוקמים: מלחמות סודיות" (2027).

בשנת 2026 עתיד מוס-בכרך להופיע לראשונה בתיאטראות ברודוויי לצד עמיתו מ"המעניש" ו"הדוב", ג'ון ברנטל, בעיבוד בימתי מאת סטיבן אדלי גירגיס לסרט "אחר צהריים של פורענות".

 פילמוגרפיה 
 קולנוע 
+פילמוגרפיה קולנועיתשנהשם הסרטתפקידהערות2001המאמיןמלצרNever Againאנדימשפחת טננבאוםפרדריק הבלבוי2003American Splendorבמאי ב-MTVDeath of a Dynastyדייב כץחיוך של מונה ליזהצ'ארלי סטיוארט2004Winter SolsticeסטיבPoster Boyצ'ארליPoint & Shootצ'אד רודס2005The Dying GaulאולףStealthטיםRoadג'יי2006Out ThereסטןLive Free or Dieאלכס גזניגההבית באגםהנרי ויילרWedding Dazeמטאדור2007Chicago 10פול קראסנרדיבובHigh Fallsג'קסוןסרט קצרSuburban Girlאית'ן אייזנברגEveningלוק2009Breaking UpwardsדילןThe Marc Pease Experienceגווין2011Higher Groundלוק2012Lola VersusניקCome Out and Playפרנסיס2013The Volunteerאית'ןGods Behaving Badlyניל2014We'll Never Have ParisגיוםThe Grey Matterסיימון פיטרסוןסרט קצר2017Tokyo Projectסבסטיאןסרט קצר2018The Big Takeמקס או'לירי2019Good Postureדון פרייסBlow the Man DownגורסקיLying and Stealingריי וורדינג2020טסלהסיגטי2022Sharp Stickיולי2023לא לוקחים קשהגארי2024Hold Your Breathואלאס גריידי2025ארבעת המופלאים: צעדים ראשוניםבן גרים / הדבר2026הנוקמים: יום הדין

 טלוויזיה 
+פילמוגרפיה טלוויזיוניתשנהשם התוכנית/סדרהתפקידהערות1999Murder in a Small Townביליסרט טלוויזיה2001חוק וסדר: כוונה פליליתתלמיד קולג'2002Porn 'n Chickenהאץ'2005חוק וסדר: משפט וצדקדני ואלאס2006חוק וסדר: מדור מיוחדג'סיטןKidnappedטאקר2008ג'ון אדמסג'ון קווינסי אדמספרינג'ג'וזף מיגאר2009מדיוםסיימן בורוולA NY Thingארתורסרט טלוויזיה2010Damagesניק סאלנג'רRubiconקרייג יאנג2013–2016מבוקשמייקל קול2014Believeבן ווטן2014–2015הספינה האחרונהנילס סורנסן2014–2017בנותדזי הרפריןתפקיד ראשי, 25 פרקים2017המענישדייוויד "מיקרו" ליברמןתפקיד ראשי, 12 פרקים2019–2020NOS4A2כריס מקוויןתפקיד ראשי, 20 פרקים2020Interrogationטריי קאראנו2022עלייתה ונפילתה של אליזבת' הולמסג'ון קארירומיני-סדרה, 3 פרקיםאנדורארוול סקין3 פרקים2022–הווההדובריצ'י גרמוביץ'תפקיד ראשי, 38 פרקים2024ההמבורגרים של בובוינסנט ברטוסדיבובKrapopolisאופי2025ריק ומורטיכריסטופר גנרל ריינהרדמדבב בפרק "The Last Temptation of Jerry"

 קישורים חיצוניים 



 הערות שוליים 

קטגוריה:אמריקאים ממוצא גרמני-יהודי
קטגוריה:בוגרי אוניברסיטת קולומביה
קטגוריה:שחקני קולנוע וטלוויזיה יהודים אמריקאים
קטגוריה:שחקנים ביקום הקולנועי של מארוול
קטגוריה:אמריקאים שנולדו ב-1977